Va trebui făcut în acest sens un studiu comparat cu alte sisteme de drept pentru a găsi cea mai bună soluție pentru Inspecția Judiciară, o soluție care să îi întarească independența și să îi asigure o funcționare eficientă”, au transmis judecătorii în scrisoarea adresată ministrului Justiției.    UNJR îi cere lui Toader și revizuirea propunerii referitoare la vârsta și experiența minime de admitere la INM, arătând că o cerință de minimum 30 de ani și 5 ani experiență în domeniul juridic ar putea afecta grav ocuparea posturilor vacante din sistem, iar efectul va fi supraaglomerarea judecătorilor care au deja un volum foarte mare de muncă: „Soluția propusă atât de asociații, cât și de CSM, de prelungire a perioadei de pregătire, răspunde mult mai bine necesității de a avea judecători definitivi cu o suficientă experiență profesională, care să dubleze pregătirea teoretică fără a implica și riscurile propunerii actuale", mai arată Uniunea Judecătorilor.    Judecătorii critică și forma dată în proiect răspunderii materiale, precizând că aceasta „încalcă dispozițiile art.